recursal/SuperWikiNEXT-32B huggingface dataset:
**இலாசுகரி பசார்** (*Lashkari Bazar*) என்பது ஆப்கானித்தானில் இலாசுகர் காவில் அமைந்துள்ள கசனவித்து பேரரசின் ஆட்சியாளர்களின் அரண்மனை குடியிருப்பு ஆகும். அசல் பெயர் அநேகமாக *அல்-அசுகர்* என்பதாக இருக்கலாம்.

வரலாறு
------

தளத்தின் சில கட்டமைப்பு கூறுகள் பார்த்தியப் பேரரசின் காலத்தைச் சேர்ந்தவையாகக் குறிப்பிடுகிறது.  மைய அரண்மனை (32x52 மீட்டர்) சமனிட் காலத்தைச் சேர்ந்ததாகக் கருதப்படுகிறது ( பொ.ச.819-999 ). 661 ஆம் ஆண்டிலேயே அரேபியர்களால் இப்பகுதி கைப்பற்றப்பட்டது. மேலும் பெரிய மற்றும் பணக்கார நகரமாக வளர்ந்தது.

தென்பகுதியிலுள்ள மிகப் பெரிய அரண்மனை (170x100 மீட்டர்) கசினியின் மகுமூதுவால் (பொ.ச.998-1030) நிறுவப்பட்டது. மேலும் அவரது மகன் முதலாம் மசூத் (பொ.ச.1030-1041) மூலம் விரிவாக்கப்பட்டது. இலாசுகரி பசாரில் உள்ள அரண்மனைகள் கசனவித்து ஆட்சியாளர்களின் குளிர்காலத் தங்குமிடமாக இருந்தன. அதன் தலைநகரம் கசினியில் இருந்தது. தெற்கு அரண்மனைச் சுவரின் மேற்பரப்புப் பூச்சுகள், ஓவியங்கள், சுதை ஓவியங்கள், செதுக்கப்பட்ட பளிங்குகளால் அலங்கரிக்கப்பட்டிருந்தது. சுமார் 100 மீட்டர் நீளமுள்ள ஒரு பெரிய சந்தைத் தெரு, அரண்மனை அமைப்புடன் இணைகிறது.

வடக்கு அரண்மனை பிற்கால ஆட்சியாளர்களால் கட்டப்பட்டது.

பிற்கால குரித் வம்சத்தினர் பொ.ச.1151இல் அரண்மனைகளை சூறையாடினர். ஆனாலும் பின்னர் அவற்றை மீட்டெடுத்தனர். மேலும் கட்டிடக்கலையின் சில பகுதிகள் அவர்களால் ஏற்படுத்தப்பட்டது. அவர்கள் தெற்கே சுமார் 7 கிலோமீட்டர் தொலைவில் உள்ள கலா-இ-போஸ்ட் கோட்டையை கட்டிடக்கலை வளைவுடன் கட்டினார்கள்.

சமீபத்தில் இடிபாடுகள் தலிபான் வன்முறையில் இருந்து தப்பி ஓடிய ஆப்கானித்தான் அகதிகளால் மீட்டுருவாக்கம் செய்யப்பட்டன.

* இலாசுகரி பசார் அரண்மனையில் காணப்படும் ஓவியம்
* இலாசுகரி பசாரின் அரண்மனை சுவர் ஓவியங்களில் கசனவித்துகளின் உருவங்கள்இலாசுகரி பசாரின் அரண்மனை சுவர் ஓவியங்களில் கசனவித்துகளின் உருவங்கள்
* அரண்மனை சுவர்களில் காணப்படும் ஓவியம், இலாசுகரி பசார்அரண்மனை சுவர்களில் காணப்படும் ஓவியம், இலாசுகரி பசார்
* அரண்மனை சுவர்களில் காணப்படும் ஓவியம், இலாசுகரி பசார்அரண்மனை சுவர்களில் காணப்படும் ஓவியம், இலாசுகரி பசார்

சான்றுகள்
---------

1. Schlumberger, Daniel (1952). "Le Palais ghaznévide de Lashkari Bazar". *Syria* **29** (3/4): 257. பன்னாட்டுத் தர தொடர் எண்:0039-7946. .
2. ↑  Schlumberger, Daniel (1952). "Le Palais ghaznévide de Lashkari Bazar". *Syria* **29** (3/4): 257. பன்னாட்டுத் தர தொடர் எண்:0039-7946. .
3. 1 2 3 4 5 6 7 8  Petersen, Andrew (1996). *Dictionary of Islamic Architecture*. Routledge. பக். 161-162. .
4. 1 2 3 4 5  Kipfer, Barbara Ann (29 June 2013) (in en). *Encyclopedic Dictionary of Archaeology*. Springer Science & Business Media. பக். 576. பன்னாட்டுத் தரப்புத்தக எண்:978-1-4757-5133-8. .
5. ↑  Schlumberger, Daniel (1952). "Le Palais ghaznévide de Lashkari Bazar". *Syria* **29** (3/4): 251–270. பன்னாட்டுத் தர தொடர் எண்:0039-7946. .
6. ↑  Fehérvári, Géza; Shokoohy, Mehrdad (1980). "ARCHEOLOGICAL NOTES ON LASHKARI BAZAR". *Wiener Zeitschrift für die Kunde des Morgenlandes* **72**: 83–95. பன்னாட்டுத் தர தொடர் எண்:0084-0076. .
7. ↑  "Afghan war displaced settle in lost city". *South China Morning Post*.
**செ. து. சஞ்சீவி** (17, அக்டோபர், 1929- 20, மே, 2023) என்பவர் ஒரு தமிழ்க் கவிஞர், பதிப்பாளர் ஆவார். இவர் கவிஞர் தமிழ்ஒளியின் கவிதைகளையும், பிற படைப்புகளையும் தேடி அச்சுக்குக் கொண்டுவந்து அவரின் பல மரிமாணங்களை வாசகர்களுக்கு அறிமுகப்படுத்தியவர். இலக்கிய விமர்சகர் தி. க. சிவசங்கரன் இவரை *தமிழ்ஒளிக்குக் கிடைத்த சடையப்ப வள்ளல்* என்று பாராட்டினார்.

முன் வாழ்க்கை
-------------

சஞ்சீவி 17, அக்டோபர், 1929இல் துரைசாமி - அங்கம்மாள் இணையருக்கு மகனாகப் பிறந்தார். இவர் எட்டாம் வகுப்பு வரை மட்டுமே படித்தார். இளம்வயதிலேயே பெரியாரின் பேச்சிலும், பொதுவுடமைத் தலைவர் கே. எஸ். பார்த்தசாரதியின் பேர்க் குணத்திலும் கவரப்பட்டார்.

தமிழ் ஒளியின் புகழ் பரப்பல்
---------------------------

சஞ்சீவி பாரதிதாசன் கவிதைகளில் ஈடுபாடு கொண்டவராக இருந்தார். அவர் வழியாக கவிஞர் தமிழ்ஒளியைக் கண்டடைந்தார். தமிழின் முதல் தலித் காவியம் என்று கூறப்படும் தமிழ் ஒளியின் வீராயி காவியத்தின் கவிதை வரிகளால் பெரிதும் ஈர்க்கப்பட்டார். இதன் பின்னர் சஞ்சீவி அவரிடம் நட்புணர்வு கொண்டார். கவிஞர் தமிழ்ஒளியின் திடீர் மரணம் சஞ்சீவியைப் பெரிதும் பாதித்தது. அப்போது தமிழ் ஒளியின் கவிதைகள் முழுத் தொகுப்பும் வெளிவந்திருக்கவில்லை. இதனால் சஞ்சீவி தமிழ்ஒளியின் கவிதைகளைத் தேடித் திரட்டி பதிப்பிக்கத் தொடங்கினார். மு. வரதராசனார், க. அப்பாதுரையார் போன்ற தமிழறிஞர்களிடம் அந்த நூல்களுக்கு முன்னுரை பெற்று கவிஞரின் புலமையை வெளிச்சத்திற்குக் கொண்டுவந்தார். 

தமுஎகச, கலை இலக்கிய பெருமன்றம், போன்றவற்றின் உதவியுடன் தமிழ்ஒளியின் பிறந்த நாள், நினைவு நாள் கூட்டங்களை ஒவ்வொரு ஆண்டும் நடத்திவந்தார். புதுச்சேரி முற்போக்கு எழுத்தாளர் கலைஞர்கள் சங்கத்தின் உதவியுடன் தமிழ்ஒளியின் பிறந்த நாளை அரசு விழாவாக நடத்த வழிவகுத்தார்.

குடும்பம்
---------

செ. து. சஞ்சீவிக்கு மனைவியும் மூன்று மகன்களும், ஒரு மகளும் உள்ளனர். மூப்பின் காரணமாக சஞ்சீவி தன் 94 ஆவது வயதில் 2023 மே 20 அன்று சென்னையில் இறந்தார்.

எழுதிய நூல்கள்
--------------

* தமிழ்ஒளி நினைவாக சில பதிவுகள் (தமிழ் ஒளியின் ஆக்கங்களை வெளியிட்ட வரலாறு)
* தமிழ்ஒளி (சாகித்திய அகாதமி வெளியீடு)
* தமிழ்ஒளி: கவிதையும் வாழ்வும்
* தமிழறிஞர் பார்வையில் தமிழ்ஒளி (தொகுப்பு நூல்)
* தமிழ்ஒளி காவியங்கள் ஓர் அறிமுகம்

பதிப்பித்த தமிழ்ஒளியின் நூல்கள்
-------------------------------

* தமிழ்ஒளியின் கவிதைகள் (1964)
* கவிஞனின் காதல்
* நிலைபெற்ற சிலை
* வீராயி
* மே தின ரோஜா
* கோசலக்குமாரி
* மாதவி காவியம்

மேற்கோள்கள்
-----------

1. ↑  "அஞ்சலி: பதிப்பாளர் செ.து.சஞ்சீவி l தமிழ் ஒளியைக் கொண்டாடியவர்". *Hindu Tamil Thisai*. 2023-05-28. 2023-05-30 அன்று பார்க்கப்பட்டது.
2. ↑  கவிஞர் தமிழ்ஒளி புகழ் பரப்பிய செ.து.சஞ்சீவி காலமானார், தீக்கதிர்  மே 20, 2023
3. ↑  காமதேனு (2023-05-20). "கவிஞர் செ.து.சஞ்சீவி காலமானார்: தமிழ் ஒளியின் வெளிச்சம் பரப்பியவர்". *காமதேனு*. 2023-05-30 அன்று பார்க்கப்பட்டது.
**நீல உடைப் பெண் கடிதம் வாசிக்கிறாள்** (Woman in Blue Reading a Letter), என்பது, நெதர்லாந்தைச் சேர்ந்த ஓவியரான ஜொஹான்னெஸ் வெர்மீர் (Johannes Vermeer) என்பவரால், 1663-1664 காலப்பகுதியில் வரையப்பட்ட ஒரு ஓவியம் ஆகும். இது தற்போது, அம்ஸ்ட்டர்டாமில் உள்ள *ரைக்ஸ்மியூசியம்* (*அரசு காட்சிக்கூடம்*) எனப்படும் அருங்காட்சியகத்தில் உள்ளது. 

சிந்தனையில் ஆழ்ந்துள்ள பெண்ணொருத்தியின் தனி உருவத்தைக் கொண்டமைந்த இவரது ஓவியமான, முத்துத் தோட்டுடனான பெண் (Girl with a Pearl Earring) என்னும் ஓவியத்தைப்போலவே, தனியான பெண்ணொருத்தி கடிதமொன்றை வாசிக்கும் காட்சி வரையப்பட்டுள்ளது. இந்த ஓவியத்தின் கூட்டமைவின் மையமாக இருக்கும் இப்பெண் தனது வேலையில் முழுமையாக ஈடுபட்டிருப்பது படத்தில் தெரிகிறது.

இவ்வோவியம், இதன் கூட்டமைவின் எளிமை காரணமாகவே வேறு பல ஓவியங்கள் மத்தியில் வெளிப்பட்டு நிற்கிறது. முன்னைய ஓவியங்களில் கட்டாயமாக இருந்த சாளரம் இந்த ஓவியத்தில் கைவிடப்பட்டுவிட்டது. பெண்ணைச் சூழ இருக்கும் நாற்காலிகள், மேசை என்பனவும் முக்கியத்துவம் இல்லாதவையாக உள்ளன. பின்னணியில் உள்ள நிலப்படம் மட்டுமே ஓவியத்தின் ஒருசீர்த் தன்மையைக் (uniformity) குறைக்கும் அம்சமாக உள்ளது. வேர்மீருடைய நிறப் பயன்பாடு, மென்மையானதும், உயர் பண்பாக்கம் (sophistication) கொண்டதுமாக ஆகியுள்ளது. பெண்ணுடைய மேலாடையிற் பரவலாகப் பயன்படுத்தப்பட்டிருப்பதால், நீலம் ஏனைய நிறங்களை விஞ்சி நிற்கிறது.

இதன் செந்நெறிப் பாங்கான எளிமையும், பீடும், ஏறத்தாழப் பண்பியல்சார் (abstract) கருத்துருவும் இவ்வோவியத்தை வெர்மீரின் மிகச் சிறந்த ஓவியங்களில் ஒன்று ஆக்குகின்றன.
வேதியியலிலும் இயற்பியலிலும் **அணுக் கோட்பாடு** அல்லது **அணுவியல் கொள்கை** (*Atomic theory*) என்பது பொருள்களின் இயல்பை விளக்கும் ஓர் அறிவியல் கொள்கை ஆகும். எல்லாப் பொருள்களையும் தொடர்ந்து சிறிய சிறிய கூறுகளாகப் பிரித்துக் கொண்டே இருக்க முடியும் என்று முன்னர் நிலவி வந்த கருத்துருவாக்கத்திற்கு எதிராக, பொருள்கள் அணு என்னும் தனித்தனி அலகுகளால் ஆனவை என்னும் கருத்தை அணுவியல் கொள்கை முன்வைக்கிறது. பழங் கிரேக்கத்தில் ஒரு தத்துவக் கருத்தாகத் தோன்றிய இக்கொள்கை, பிறகு 19-ஆம் நூற்றாண்டில் வேதியியல் துறையில் உண்டான பல கண்டுபிடிப்புகளால் அறிவியல் புலத்தினுள் நுழைந்தது. பொருள்கள் துகள்களால் ஆனதைப் போன்ற இயல்பைப் பெற்றிருப்பதை அக்கண்டுபிடிப்புகள் காட்டின.

"துளைக்கமுடியாத" என்னும் பொருளைக் கொண்ட **atomos** என்னும் கிரேக்க வேர்ச்சொல்லில் இருந்து உருவான சொல் தான் அணு (atom). ஆனால் 20-ஆம் நூற்றாண்டில் மின்காந்தவியல், கதிரியக்கம் போன்ற துறைகளில் ஏற்பட்ட மாற்றங்கள், அணு என்பது அதற்கும் மேல் பிரிக்க முடியாத ஒன்றல்ல; உள் அணுக்கருத் துகள்களால், குறிப்பாக எதிர்மின்னி, நேர்மின்னி, நொதுமி ஆகியவற்றால் ஆனவை என்பதைக் காட்டின. இவ்வாறு அணுவைப் பிரிக்க முடியும் என்பதைக் கண்டுகொண்ட அறிவியலாளர்கள், பிறகு துளைக்க முடியாத அணுவின் கூறுகளை அடிப்படைத் துகள்கள் என்று அழைக்கலாயினர். அறிவியலில், உள் அணுக்கருத் துகள் பற்றிய பிரிவு துகள் இயற்பியல் என்று அழைக்கப் படுகிறது. இப்புலத்தில் தான் பொருள்களின் உண்மையான அடிப்படை இயல்பு பற்றி அறிந்து கொள்ள முடியும் என்று நம்பப் படுகிறது.

டால்டனின் அணுக் கோட்பாடு
------------------------

ஜான் டால்டன் என்ற ஆங்கிலப் பள்ளி ஆசிரியர் இதுவரை கண்டறிந்த வேதிச்சேர்க்கை விதிகள் மற்றும் கிரேக்க தத்துவஞானிகளின் கருத்துக்களை மனதில் வைத்துக்கொண்டு அணுக் கொள்கையினை வெளியிட்டார் அவை;

1. ஒவ்வொரு பருப்பொருளும் மிகச் சிறிய பிரிக்கமுடியாத துகள்களான அணுக்களால் உண்டாக்கப்பட்டது.
2. அணுக்களை ஆக்கவோ அழிக்கவோ முடியாது
3. ஒருதனிமத்தின் அணுக்கள் யாவும் எல்லாவகையிலும் ஒரேமாதிரியாக இருக்கும்
4. வெவ்வேறு தனிமங்களின் அணுக்கள் எல்லாவகையிலும் வெவ்வேறாக இருக்கும்
5. மாறுபட்ட தனிமங்களின் அணுக்கள் ஒன்றுடன் ஒன்று குறிப்பிட்ட, எளிய மற்றம் முழு எண் விகிதத்தில் இணைந்து சேர்ம அணுக்களை உருவாக்கும்
6. வேதிவினைகளில் ஈடுபடும் மிகச் சிறிய துகள் அணுவாகும்.

மேற்கோள்கள்
-----------

1. ↑  Berryman, Sylvia, "Ancient Atomism", *The Stanford Encyclopedia of Philosophy* (Fall 2008 Edition), Edward N. Zalta (ed.),
**சண்டிகர் திரைப்பட நகரம்** *(Chandigarh film city)* உருவாக்குவதற்கான திட்டம் 2007 ஆம் ஆண்டு முன்மொழியப்பட்டது. பர்சுவ்நாத் உருவாக்குநர்கள் நிறுவனம் சத்தீசு கௌசிக்கை தொழில்நுட்ப ஆலோசகராக முன்னிறுத்தி சண்டிகர் நகரில் திரைப்பட நகரத்தை உருவாக்க திட்டமிட்டது.  இதற்காக பஞ்சாப்மாநிலச் சுற்றுலாத் துறையும் பர்சுவ்நாத் உருவாக்குநர்கள் நிறுவனமும் ஒப்பந்தத்தில் கையெழுத்திட்டனர். ஒப்பந்தத்தின்படி, உருவாக்குநர்கள் நிறுவனத்திற்கு 99 வருட குத்தகை காலத்திற்கு 191 கோடி ரூபாயை பஞ்சாப் அரசு செலுத்த வேண்டும்.  திரைப்பட நகரத்தில் ஒரு திரைப்பட படப்பிடிப்புக்கூடம், பல்லூடகப் பூங்கா, பல்லூடகப் பொழுதுபோக்கு மையம், ஒரு பல்லூடகக் கல்லூரி மற்றும் ஆராய்ச்சி மையம் ஆகியவை இடம்பெற வேண்டும். திரைப்பட நகரம் பர்சுவ்நாத் திரைப்பட நகரம் என்று பெயரால் அழைக்கப்படவேண்டும். 

பர்சுவ்நாத் மற்றும் பஞ்சாப் மாநில அரசாங்கத்திற்கு இடையில் கருத்து மோதல்கள் தோன்றின. நீதிமன்றங்கள் மூலம் இருவரும் போட்டியிட்டனர். 2009 ஆம் ஆண்டு டிசம்பர் மாதத்தில் இந்த ஒப்பத்தம் இரத்து செய்யப்பட்டது. 

2019 ஆம் ஆண்டு டிசம்பரில் நம்பிக்கைகள் புதுப்பிக்கப்பட்டன, திரைப்பட நகரத்தை தானே நேரடியாக உருவாக்கும் திட்டங்களை பஞ்சாப் மாநில அரசு அறிவித்தது.

இவற்றையும் காண்க
----------------

* இராமோச்சி திரைப்பட நகர்
* இந்தியத் திரைப்படத்துறை
* திரைப்படம் மற்றும் தொலைக்காட்சி கல்லூரி (இந்தியா)

மேற்கோள்கள்
-----------

1. 1 2 3  "Chandigarh to have its own film city". *www.rediff.com*. 2017-09-19 அன்று மூலதளத்திலிருந்து பரணிடப்பட்டது எடுக்கப்பட்டது. 2018-12-27 அன்று பார்க்கப்பட்டது.
2. 1 2 3  "Parsvnath to develop modern Multimedia-cum-Film City centre at Chandigarh". *parsvnath* (ஆங்கிலம்). 2018-01-11 அன்று மூலதளத்திலிருந்து பரணிடப்பட்டது எடுக்கப்பட்டது. 2018-12-27 அன்று பார்க்கப்பட்டது.
3. ↑  "Punjab to set up film city". *The Financial Express* (ஆங்கிலம்). 2011-02-21. 2018-12-27 அன்று பார்க்கப்பட்டது.
4. ↑  Kaur, Harleen (14 December 2019). "Now Punjab Government Plans To Set Up Film City Near Chandigarh". *Ghaint Punjab*.. பார்த்த நாள்: 11 January 2020.
5. ↑  "Film city near Chandigarh soon" (in en). *The Pioneer*. 14 December 2019.. பார்த்த நாள்: 11 January 2020.

புற இணைப்புகள்
--------------

* Multimedia Centre -cum- Film City, Chandigarh City administration site
ராம்சே ஏரிக்கரையின் தோற்றம்
**சட்பறி பெரும்பாகம்** (2001-ஆம் ஆண்டின் மக்கள் தொகைக் கணக்கீட்டின் படி 160, 274 பேர்) கனடாவின், ஒண்டாரியோ மாகாணத்தில் அமைந்திருக்கும் ஒரு நகராட்சி ஆகும். கனடா பசிபிக் ரயில்தடத்தில் பணியாற்றிய கொல்லனான டாம் பிளநாகன் என்பவரால் இப் பகுதியில் நிக்கல் கனிம வளம் கண்டறியப்பட்ட பின் தோற்றம்பெற்ற ஒரு நகரமாகும். கடந்த 2001-ஆம் ஆண்டு சட்பறி வட்டார நகராட்சிப் பகுதியில் அமைந்திருந்த பல சிறிய நகரங்களையும், ஊரகப் பகுதிகளையும் ஒன்றிணைத்து சட்பறி பெரும்பாகம் உருவாக்கப்பட்டது. தற்சமயம் வட ஒண்டாரியோவில் அமைந்திருக்கும் மக்கள் தொகையின் அடிப்படையில் மிகப் பெரிய நகரமாக இது விளங்குகின்றது. ஒட்டுமொத்த கனடாவில் 24-ஆவது பெரிய நகரமாகவும் இது திகழ்கின்றது. நிலப்பரப்பின் அடிப்படையில் நோக்கினால் ஒண்டாரியோவின் மிகப் பெரிய நகரமாகவும், ஒட்டு மொத்த கனடாவில் ஏழாவது பெரிய நகராட்சிப் பகுதியாகவும் இது இருக்கின்றது. சட்பறி நகரம் தனியான ஓர் ஆட்சிப் பகுதியாகவும் விளங்குகின்றது. எந்தவொரு தனித்துவமான மாவட்டம், ஒன்றியம், மண்டலத்தோடும் இது இணைக்கப்படவில்லை என்பது இதன் தனிச் சிறப்பு.

குறிப்புகள்
-----------

1. ↑  "Statistics Canada Census Profile". Statistics Canada. 2013-03-01. 23 April 2013 அன்று பார்க்கப்பட்டது.
**சிறீ சிறீ சட்டேசுவரி காளி கோயில்** (*Sree Sree Chatteshwari Kali Temple*) என்பது வங்காளதேசத்திலுள்ள சிட்டகொங் நகரின் மையத்தில் காளி தேவிக்காக அர்ப்பணிக்கப்பட்ட ஒரு இந்துக் கோயிலாகும். இங்குள்ள தெய்வம் சிட்டகொங் நகரத்தின் காவல் தெய்வமாகக் கருதப்படுகிறது. வங்காளதேச விடுதலைப் போரின்போது பாக்கித்தான் இராணுவத்தினரால் இக்கோவில் சேதப்படுத்தப்பட்டது.பின்னர், சக்ரவர்த்தி குடும்பத்தினரால் மீண்டும் கோயில் கட்டப்பட்டது. முந்தைய சிலை வேப்ப மரத்தால் செய்யப்பட்டிருந்தது. இது போரின் போது கிட்டத்தட்ட அழிக்கப்பட்டது. சிலையின் மேல் பகுதி மட்டும் போர் முடிந்த பிறகு சக்ரவர்த்தி குடும்பத்தைச் சேர்ந்த ஒருவரால் மீட்கப்பட்டது. சேதமடைந்த வேம்பு மரத்தாலான சிலை இன்றும் கோயிலில் உள்ளது. யுத்தம் முடிவடைந்த பின்னர், குடும்பத்தாரால் ஆலயம் புனரமைக்கப்பட்டு, புதிய சிலை ஒன்று நிறுவப்பட்டது. இது வாரணாசியில் தயாரிக்கப்பட்டு, தாராபத சக்கரவர்த்தி என்றும் தாராபத அதிகாரி என்றும் அழைக்கப்படும் சக்ரவர்த்தி குடும்பத்தைச் சேர்ந்த ஒருவரால் விமானம் மூலம் கோவிலுக்கு எடுத்துச் செல்லப்பட்டது.  மேற்கு வங்காள முன்னாள் அமைச்சர் தருண் காந்தி கோசு மற்றும் அவரது குடும்பத்தினரால் இந்த சிலை நன்கொடையாக வழங்கப்பட்டது.

சக்தி பீடம்
-----------

 சதிதேவியின் சடலத்தை சுமந்து செல்லும் சிவன்
சாக்த சமயத்தவரால் வழிபடும் சக்தி பீடங்களில் ஒன்றாக இக்கோயில் கருதப்படுகிறது. சக்தி பீடங்களின் தோற்றம் தட்சனின் வெள்வி, சதி தேவியின் தீக்குளிப்பு, சிவன் அவளது சடலத்தை சுமந்து அலைந்து திரிந்தபோது உடல் உறுப்புகள் வீழ்ச்சியடைந்த புராணங்களில் இருந்து வருகிறது. சதி தேவியின் உடல் உறுப்புகள் விழுந்த அந்த ஆலயங்கள் சக்தி பீடங்கள் என்று அழைக்கப்பட்டன.

சான்றுகள்
---------

1. ↑  "Other notable Work of Dr. Mahanambrata". Mahanam Sampraday. 26 January 2013 அன்று மூலம் பரணிடப்பட்டது. 17 August 2012 அன்று பார்க்கப்பட்டது.
2. ↑  "Kottiyoor Devaswam Temple Administration Portal". Kottiyoor Devaswam. 20 July 2013 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***சட்டேசுவரி கோயில்***   
என்பதின் ஊடகங்கள் உள்ளன.
**எக்சா போரேன்(12)** *(Hexaborane(12))* என்பது B6H12 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அறுபோரேன்(12) என்ற பெயராலும் அழைக்கப்படும் இச்சேர்மம் போரேன்கள் குடும்பத்தில் ஒரு தெளிவற்ற உறுப்பினராக உள்ளது. பெரும்பாலான மற்ற போரேன் ஐதரைடுகளைப் போலவே இதுவும் நிறமற்ற நீர்மமாகக் காணப்படுகிறது. தீப்பற்றி எரியக்கூடியதாகவும் விரைவில் நீராற்பகுப்பு அடையக் கூடியதாகவும் உள்ளது.

BnHn+6, என்ற வாய்ப்பாட்டு அமைப்புடன் சி2 சமச்சீர் குழுவினை இச்சேர்மத்தின் மூலக்கூற்று கட்டமைப்பு உறுதி செய்கிறது. சிலந்திக் கொத்து மூலக்கூறு அமைப்பில் வகைப்படுத்தப்படும் இம்மூலக்கூறில் போரானின் ஆறு இடங்களும் B8H2− வால் மூடப்பட்ட சட்டமாகப் பொருந்தியுள்ளன.

தயாரிப்பு
---------

கொத்து விரிவாக்க முறையில், பென்டாபோரேன் – 9 இனினுடைய இணை காரமான B5H−8, இலிருந்து எக்சா போரேன்(12) தயாரிக்கப்படுகிறது .

LiB5H8 + 1/2 B2H6 → LiB6H11

LiB6H11 + HCl → B6H12 + LiCl

மேற்கோள்கள்
-----------

1. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth–Heinemann. பன்னாட்டுத் தரப்புத்தக எண்:0080379419.  p.172.

| * பா
* உ
* தொ
போரான் சேர்மங்கள் |
| --- |
| 
* BAs
* BBr3
* BCl3
* BF
* BF3
* BI3
* BN
* B(NO3)3
* B(OH)3
* BP
* BPO4
* B2F4
* B2Cl4
* B2H6
* BH3NH3
* B2O
* B2O3
* B2S3
* B4C
* B6O
* B5H9
* B5H11
* B6H10
* B6H12

 |
**சட்டுவத்தலையன் புழு** (*Bipalium kewense*, "பைப்பாலியம் கெவென்செ") என்பது பார்ப்பதற்கு மிகவும் பளபளப்பாகவும் கறுகறு எனவும் இருக்கும் ஒருவகைப் புழு. இது ஏறத்தாழ 2-3 செ.மீ நீளமும் 2-3 மி.மீ விட்டமும் கொண்ட சிறு புழுவகை. இதன் தலை தட்டையாக அரைவட்ட வடிவில் அமைந்த சட்டுவம் (சட்டாப்பை) போன்ற வடிவில் காணப்படுகின்றது. இப்புழு தென்னிந்தியாவில் காணப்படும் ஒன்று இப்புழு பிற இனத்தைக் கொன்று வாழும் தட்டைப்புழுவினமாகிய தட்டைநிலப்புழு அல்லது சியோப்பிளானிடீ (Geoplanidae) எனப்படும் குடும்பத்தைச் சேர்ந்த புழுவினம். இப்புழுவினம் மண்புழுக்களை உண்ணும். இப்புழுவினம் வட அமெரிக்காவின் தென் மாநிலங்களிலும் காணப்படுகின்றது.

இனப்பெருக்கம்
-------------

பைப்பாலியம் என்னும் பேரினத்தைச் சார்ந்த உயிரினங்கள் இருபாலினத் தன்மையும் கொண்டிருக்கும் (hermaphroditic). குறிப்பாக இந்தச் சட்டுவத்தலையன் புழு பாலுறுப்புத் தொடர்பால் உயிரினப்பெருக்கம் செய்ததற்கான சான்றுகள் இல்லை எனக் கருதப்படுகின்றது. பாலுறவு கொள்ளாமல் துண்டுபட்டு இனப்பெருக்கம் செய்வதாகக் கருதினாலும், பாலுறவால் முட்டையிட்டு இனப்பெருக்கம் நடப்பதற்கான அரைகுறையான சான்றுகள் உள்ளன எனக்கருதப்படுகின்றது. முட்டையிட்டு இனப்பெருக்கம் செய்வது தொடர்புடைய இன்னொருவினமாக இருக்கலாம் என்னும் கருத்தும் உள்ளது .

அடிக்குறிப்புகளும் மேற்கோள்களும்
--------------------------------

1. ↑  Winsor, L. 1983. A revision of the cosmopolitan land planarian *Bipalium kewense* Moseley, 1878 (Turbellaria: Tricladida: Terricola). Zool. J. of the Linnean Soc. 79: 61-100.
2. 1 2  Ducey, P. K. J. Cerqua, L-J West, and M. Warner. 2006. Rare egg capsule production in the invasive terrestrial planarian Bipalium kewense. Southwest Naturalist 51(2):252-254.
வளிமண்டல அடுக்குகள். *(not to scale)*
**கார்மன் கோடு** (Kármán line) என்பது, புவியின் கடல் மட்டத்திலிருந்து 100 கிமீ (62 மைல்) உயரத்தில் இருப்பதாகக் கொள்ளப்படுகிறது. தோராயமாக, இதுவே புவியின் வளிமண்டலத்துக்கும் விண்வெளிக்குமான எல்லைக்கோடு ஆகும். இந்த வரையறையை பெடரேஷன் ஏரோனாடிக் இண்டர்நேஷனல் என்ற அமைப்பு ஏற்படுத்தி உள்ளது.

அங்கேரிய-அமெரிக்க பொறியியளாளரும் இயற்பியலாளருமான தியோடர் வான் கார்மன் (1881-1963) என்பவரின் பெயரில் இது வழங்கப்படுகிறது. அவர் வானூர்தியியல் மற்றும் விண்ணூர்தியியல் துறைகளில் பெரும் முன்னேற்றங்களுக்கு இட்டுச்சென்ற ஆராய்ச்சிகளைப் புரிந்தவராவார். இவரே முதன்முதலில், இத்தகைய உயரத்தில் வளிமண்டலம் மிகவும் லேசானதாக மாறும் காரணத்தால், இதற்குமேலான உயரங்களில் வானூர்திகள் பறப்பதற்குத் தேவையான ஏற்றத்தை உருவாக்க இயலாது என கணக்கிட்டுக் கூறியவர் ஆவார். ஆகையால், இந்த உயரத்தில் பறக்கும் வானூர்திகள் சுற்றுப்பாதை வேகத்தைவிட அதிக வேகத்தில் பறந்தால்தான் தமக்குத் தேவையான காற்றியக்கவியல் ஏற்றத்தை உருவாக்க இயலும். இக்கோட்டுக்குக் கீழே வளிமண்டல வெப்பநிலையும் சூரிய கதிர்வீச்சுடனான வினையாற்றலும் பெருத்த அளவில் மாறுபடுகின்றன, ஆகையால் இக்கோடு தெர்மோஸ்பியர் எல்லைக்குள் இருக்கிறது.

உசாத்துணைகள்
------------

1. ↑  "காப்பகப்படுத்தப்பட்ட நகல்". 2005-12-19 அன்று மூலம் பரணிடப்பட்டது. 2013-10-09 அன்று பார்க்கப்பட்டது.
2. ↑  "The 100 km Boundary for Astronautics". Fédération Aéronautique Internationale Press Release. 2004-06-24. 2019-01-07 அன்று மூலம் (DOC) பரணிடப்பட்டது. 2006-10-30 அன்று பார்க்கப்பட்டது.
3. ↑  ஓசோன் படலத்தில் ஓட்டை - ஏற்காடு இளங்கோ மங்கை வெளியீடு பக்கம் 23
4. ↑  O'Leary, Beth Laura (2009). Ann Garrison Darrin. ed. *Handbook of space engineering, archaeology, and heritage*. Advances in engineering. CRC Press. பக். 84. பன்னாட்டுத் தரப்புத்தக எண்:1-4200-8431-3. .
**கங்கை அமரன் நீரடி நீச்சல் பிரிவு** கடற்புலிகளின் ஒரு சிறப்புப் படையணி. சிறப்பு உபகரணங்களின் உதவியுடன் கடலுக்கு அடியில் நீந்திச் சென்று கடல் கலங்களை அல்லது வேறு இலக்குகளைத் தாக்குவதே இந்த அணியின் செயற்பாடு. ஆங்கிலத்தில் இத்தகைய படையணியை Frogman என அழைப்பர். இவர்களைத் தமிழில் தவளைமனிதர் எனலாம்.

இந்தப் படையணி லெப். கேணல் கங்கை அமரனின் பெயரைத் தாங்கியது. இவரே கடற்புலிகளின் நீரடி நீச்சற்பிரிவினை வழிநடத்தியவர். கங்கை அமரன் 2001 ஆண்டு இலங்கைப் படையின் ஆழ ஊடுருவும் பிரிவால் கொல்லப்பட்டார்.

மே 09, 2008 அன்று கங்கை அமரன் நீரடி நீச்சல் பிரிவு ஏ-520 துருப்புக்காவி-விநியோகக்கப்பலை மூழ்கடித்தது. இது இவர்களின் முக்கிய தாக்குதல்களில் ஒன்று

இவர்களால் நடத்தப்பட்ட தாக்குதல்களாக கருதப்படுபவை
------------------------------------------------

* கொழும்புத் துறைமுகத் தாக்குதல்
* 1995 ஏப்ரல் 19 திருகோணமலை துறைமுகத்தில் ரணசுறு சூரயா மீது தாக்குதல்
* கற்பிட்டிக்கடற்பரப்பில் வைத்து சகரவர்த்தன கப்பல் மீதான தாக்குதல்

இவற்றையும் பார்க்க
------------------

* கடற்புலிகள்
* புலிகளின் நீர்மூழ்கி கப்பல் பிரிவு
* விடுதலைப் புலிகளின் ஈரூடகப் படையணி
* en:Frogman
* en:Anti-frogman techniques

மேற்கோள்கள்
-----------

1. ↑  *திருமலையில் கடற்படை கப்பல் அழிப்பு* யாழ் கருத்துக்களம்
2. ↑  புலிகள் தளபதி கொலை: பதில் தாக்குதலுக்கு தயார்
ஞாயிற்றுக்கிழமை, செப்டம்பர் 30, 2001 
[*தொடர்பிழந்த இணைப்பு*]
3. ↑  Sea Tiger commandos sink SLN supply ship in Trinco Harbour TamilNet, Friday, 09 May 2008

வெளி இணைப்புகள்
---------------
**கார்மல் பெர்க்சன்** (*Carmel Berkson*; பிறப்பு 1924) ஒரு அமெரிக்கச் சிற்பி ஆவார். இவர் இந்திய கலை, அழகியல் மற்றும் இந்தியக் கட்டிடக்கலை பற்றிய ஆவணங்கள் மற்றும் புத்தகங்களுக்கு பெயர் பெற்றவர். 2010-இல் இந்திய அரசு இவருக்கு பத்மசிறீ விருது வழங்கி கௌரவித்தது.

ஆரம்ப வாழ்க்கையும் கல்வியும்
----------------------------

பெர்க்சன் நியூயார்க் நகரில் 1924 இல் பிறந்தார். இவர் டியூக் பல்கலைக்கழகத்தில் வரலாற்றில் தேர்ச்சி பெற்றார். பட்டம் பெற்ற பிறகு, மில்டன் ஹெபால்டின் கீழ் கொலம்பியா பல்கலைக்கழகத்தில் சிற்பம் பயின்றார். இவர் டியூக்கில் பயிலும்போது ஒரு துணைத் தோழரா இருந்த மார்ட்டின் பிளீசர் என்பவரை மணந்தார்.

இந்தியாவில் பணி
---------------

1970-இல் இவர் இந்தியாவுக்கு முதன்முதலில் வருகை தந்த நேரத்தில், பெர்க்சன் 22 வருடங்கள் பயிற்சி பெற்றிருந்த சிற்பியாக இருந்தார். எலிபெண்டா தீவு, எல்லோரா மற்றும் மாமல்லபுரம் ஆகிய இடங்களுக்குச் சென்ற அந்தப் பயணம் இவருக்கு ஒரு மாற்றத்தை ஏற்படுத்தியது. பெர்க்சன் விரைவில் ஒரு சிற்பியாக தனது வாழ்க்கையை ஏற்றுக்கொண்டு, இந்தியாவின் முக்கியமான கட்டிடக்கலை மற்றும் கலாச்சார தளங்களை ஆய்வு செய்ய சுற்றுப்பயணம் செய்யத் தொடங்கினார். 1977-ஆம் ஆண்டில், இந்திய சிற்பக்கலையில் தத்துவம், புராணங்கள் மற்றும் கலை மேம்பாடுகள் பற்றிய தனது ஆராய்ச்சியைத் தொடர, இவர் தனது தளத்தை இந்தியாவில் உள்ள மும்பைக்கு மாற்றினார்.

குறிப்பிடத்தக்க படைப்புகள்
--------------------------

பெர்க்சன் தனது ஆவணப்படுத்தல் மற்றும் இந்திய கலை பற்றிய வர்ணனை மற்றும் ஒரு சிற்பியாக தனது சொந்த வேலை ஆகிய இரண்டிற்கும் குறிப்பிடத்தக்கவர். ஏறக்குறைய மூன்று தசாப்தங்களுக்குப் பிறகு 2001-இல் மீண்டும் சிற்பக்கலையைத் தொடங்கினார். இவரது சிற்பங்களில் பெரும்பாலானவை இந்திய புராணங்களின் உருவங்கள். ஆனால் அவற்றின் சித்தரிப்பில் கியூபிச தாக்கங்களை பிரதிபலிக்கின்றன. 

இந்து, கிறித்தவம் மற்றும் பௌத்த புராணங்களில் இருந்து வரையும் இவரது பணி நவீன அழகியலை பிரதிபலிக்கும் எளிமையான, சுத்தமான வடிவங்களுக்காக குறிப்பிடப்பட்டுள்ளது.

விருதுகளும் கௌரவங்களும்
-----------------------

இந்திய அரசு பெர்க்சனுக்கு  2010-இல் பத்மசிறீ விருது விருது வழங்கி கௌரவித்தது. பெர்க்சன் தனது பணியிலிருந்து ஓய்வு பெறுவதாக அறிவித்து, அந்த ஆண்டின் பிற்பகுதியில் அமெரிக்காவுக்குத் திரும்ப திட்டமிட்டுள்ளார்.  இவர் தனது  சிற்பங்களை 2011 இல் மும்பை தேசிய நவீன கலைக்கூடத்தின் நிரந்தர சேகரிப்புக்கு வழங்கினார்.

சான்றுகள்
---------

1. ↑  "Padma Awards" (PDF). Ministry of Home Affairs, Government of India. 2015. October 15, 2015 அன்று மூலம் (PDF) பரணிடப்பட்டது. July 21, 2015 அன்று பார்க்கப்பட்டது.
2. ↑  "Inspired by ancient Indian art: Carmel Berkson '46". Duke Magazine. January 28, 2013 அன்று பார்க்கப்பட்டது.
3. ↑  "Carmel Berkson". Saffron Art. January 28, 2013 அன்று பார்க்கப்பட்டது.
4. 1 2 3  "Signing off". *The Indian Express*. October 7, 2010. .
5. ↑  "An analysis of contemporary sculpture". *The Hindu*. December 1, 2009. . 
[*தொடர்பிழந்த இணைப்பு*]
6. ↑  "President presents Padma awards". .
7. ↑  "American artist Carmel Berkson donates 38 sculptures to NGMA". January 28, 2013 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* Belgium
* United States
* நெதர்லாந்து

 |
| கலைஞர் | 
* ICIA (Israel)

 |
| மற்றவை | 
* SNAC
* IdRef

 |
**இந்தியா - லாத்வியா உறவுகள்** (*India–Latvia relations*) இந்தியாவிற்கும்]] லாத்வியாவிற்கும் இடையிலான இருதரப்பு உறவுகளைக் குறிக்கிறது. லாத்வியா நாட்டின் சுதந்திரத்தைத் தொடர்ந்து 1991 ஆம் ஆண்டில் இரு நாடுகளும் அரசியல் உறவுகளை ஏற்படுத்திக் கொண்டன.  லாத்வியாவுக்கான இந்தியாவின் பணி சுவீடனில் உள்ள இசுடாக்கோம்ம் ந்கரிலுள்ள இந்திய தூதரகத்தால் அங்கீகரிக்கப்பட்டது; லாத்வியா புது தில்லியில் ஒரு தூதரகத்தையும் ஓர் அலுவலகத்தையும் பராமரிக்கிறது.

பொருளாதார உறவுகள்
-----------------

2013 ஆம் ஆண்டில், லாத்வியாவும் இந்தியாவும் இரட்டை வரி விதிப்பைத் தவிர்ப்பதற்கான ஒப்பந்தத்தில் கையெழுத்திட்டன. இரு நாடுகளுக்கு இடையிலான பொருளாதார நன்மைகளின் அடிப்படையில் லாத்வியாவிற்கு இந்திய ஏற்றுமதியை அதிகரித்தது.  தற்போது இரு நாடுகளும் போக்குவரத்து மற்றும் தளவாடங்களில் நெருக்கமான மற்றும் ஆழமான ஒத்துழைப்பை உருவாக்குவது குறித்து விவாதித்து வருகின்றன. 

லாத்வியாவையும், எசுதோனியா மற்றும் லிதுவேனியாவையும் பால்டிக் நாடுகளில் இந்திய நலன்களின் மூலோபாய உறவுகளாக இந்தியா பார்க்கிறது.

பயணங்கள்
--------

2017 ஆம் ஆண்டில், லாத்விய பிரதமர் மாரிசு குசின்சுகிசு நாடுகளுக்கு இடையேயான பொருளாதார உறவுகளை மேம்படுத்துவதற்காக இந்தியாவிற்கு வருகை தந்தார். 2019 ஆம் ஆண்டில் இந்திய துணை குடியரசுத் தலைவர் வெங்கையா நாயுடுவும் லாத்வியா நாட்டிற்குச் சென்று லாத்வியன் தலைவர்களுடன் பேச்சுவார்த்தை நடத்தினார்.

மேற்கோள்கள்
-----------

1. ↑  "India-Latvia relations" (PDF).
2. ↑  "LATVIA-INDIA DOUBLE TAXATION AVOIDANCE AGREEMENT TO BE SIGNED IN NEAR FUTURE". 7 May 2013.
3. ↑  "Latvia and India need to build closer cooperation in transport and logistics".
4. ↑  "From India to Latvia: Interest in the Baltic States Brings to Riga".
5. ↑  "Kučinskis: The objective of visit to India is to accelerate the development of economic relations between the countries". 3 November 2017.

புற இணைப்புகள்
--------------

* சுவீடன் மற்றும் லாத்வியாவிற்கான இந்திய தூதரகம்
* இந்திய குடியரசில் உள்ள லாத்வியா குடியரசின் தூதரகம்
கரிம வேதியியலில் **கார்போவைதரேட் அசிட்டைலேற்றம்** (*carbohydrate acetalisation*) என்பது பாதுகாப்புக் குழு ஒன்றை வழங்கக்கூடிய மிகவும் மதிப்பு மிக்க ஓர் கரிம வேதி வினையாகும். உதாரணமாக இங்கு தரப்பட்டுள்ள அசிட்டைலேற்ற வினையில் அரபுச் சக்கரை என்றழைக்கப்படும் டி-ரைபோசு **1** அசிட்டைலேற்றியான அசிட்டோன் அல்லது 2,2-இருமீத்தாக்சிபுரோப்பேன் முன்னிலையில் வெப்பவியக்க ஆற்றல் கட்டுப்பாட்டு வினையின் விளைவாக பெந்தோசு **2** ஐக் கொடுக்கிறது. இரண்டாவதாகக் கூறப்பட்டுள்ள அசிட்டைலேற்றி 2,2 இருமீத்தாக்சிபுரோப்பேன் தானே ஒரு அசிட்டால் என்பதால் உண்மையில் இவ்வினை ஒரு **குறுக்கு அசிட்டைலேற்ற வினை**யாகும்.

2- மீத்தாக்சிபுரோபேன் அசிட்டைலேற்றியாக செயல்படுவதால் இயக்க ஆற்றல் வினையைக் கட்டுப்படுத்துகிறது. டி-ரைபோசு தானே ஒரு எமிஅசிட்டால் என்பதால் பைரனோசு **3** உடன் சமநிலை கொள்கிறது. நீர்த்த கரைசலில் ரைபோசு 75 சதவீதம் பைரனோசும் 25 சதவீதம் பீயூரனோசும் மற்றும் வேறுபட்ட அசிட்டால் **4** உம் உருவாகின்றன.

மேற்கோள்கள்
-----------

* *Preparative Carbohydrate Chemistry* Calinaud, P.; Gelas, J. in. Hanessian, S. Ed. Marcel Dekker, Inc.: New York, 1997. ISBN 0-8247-9802-3
**தேவனாம்பாளையம் அமணீசுவரர் கோயில்** தமிழ்நாட்டில் கோயம்புத்தூர் மாவட்டத்தில் பொள்ளாச்சி வட்டத்தில் உள்ள சிவன் கோயிலாகும்.

அமைவிடம்
--------

இக்கோயில் கோயம்புத்தூர் மாவட்டத்தில் தேவனாம்பாளையம் என்னுமிடத்தில் அமைந்துள்ளது. முன்னர் இவ்வூர் தேவ நகர் என்றழைக்கப்பட்டது.

இறைவன், இறைவி
-------------

இக்கோயிலின் மூலவராக அமணீசுவரர் உள்ளார். இறைவி அறம்வளர்த்த நாயகி ஆவார். வில்வம், நொச்சி ஆகியவை கோயிலின் தல மரங்களாகும். கோயிலின் தல தீர்த்தமாக கற்பக நதி உள்ளது. சிவராத்திரி, கார்த்திகை, பிரதோஷம், ஆருத்ரா தரிசனம் உள்ளிட்ட பல விழாக்கள் நடைபெறுகின்றன.

அமைப்பு
-------

கற்பக ஆற்றுக்கு நடுவில் பாறையின்மீது இக்கோயில் அமைந்துள்ளது. ஆற்றில் நீர் காணப்படும் நேரங்களில் கோயிலுக்குச் செல்வது சற்று சிரமமாகும். திருச்சுற்றில் நந்தி, அஷ்ட தேவதைகள், விநாயகர், முருகன் உள்ளனர். அர்த்த மண்டபத்தில் ருத்ர தாண்டவர் உள்ளார். அவர் தனது எட்டு கைகளிலும் ஆயுதங்களை ஏந்திய நிலையில் காணப்படுகிறார். பிரம்மா, விஷ்ணு, சிவன் ஆகியோர் ஒரே கருவறையில் சுயம்புவாக உள்ளனர்.

மேற்கோள்கள்
-----------

1. 1 2 3  அருள்மிகு அமனீஸ்வரர் திருக்கோயில், தினமலர் கோயில்கள்
**கார்மேலாரம்** கர்நாடக மாநிலத்தில் வர்த்தூர் ஊராட்சிப் பகுதியாக இருந்தது. தற்பொழுது "பிருகத்து பெங்களூரு மகாநகர பாலிகே" எனப்படும் விரிந்த பெங்களூரு மாநகராட்சியின் பகுதியாக உள்ளது. பெங்களூரின் கிழக்கு எல்லைப் புறப்பகுதியில் அமைந்துள்ள இந்த ஊர் அதிகம் பரபரப்பு இல்லாத பகுதியாக விளங்குகிறது.

தொடருந்து நிலையம்
-----------------

கார்மேலாரத்தில் அமைந்துள்ள தொடருந்து நிலையத்தில் ஓசூர் வழி செல்லும் பெரும்பான்மையான தொடருந்துகள் நின்று செல்கின்றன. அவற்றுள் கண்ணூர்-யெஷ்வந்த்பூர் விரைவுத் தொடருந்து, எர்ணாகுளம்-பெங்களூரு நகரிணைப்பு விரைவுத் தொடருந்து ஆகியவற்றைக் குறிப்பிடலாம்.

பெயர் விளக்கம்
--------------

கார்மேலாரம் என்னும் பெயர் கார்மேல்+ஆரம் என்னும் இரு சொற்களின் இணைப்பு ஆகும். இங்கு கத்தோலிக்கத் திருச்சபையின் துறவற அமைப்புகளுள் ஒன்றாகிய கார்மேல் சபை பல கல்வி நிறுவனங்களையும் இல்லங்களையும் நிறுவி நடத்திவருவதால் இப்பெயர் எழுந்தது. இதன் பொருள் கார்மேல் பூந்தோட்டம் என்பதாகும்.

முக்கிய நிறுவனங்கள்
-------------------

கார்மேலாரத்தில் அமைந்துள்ள முக்கிய நிறுவனங்களுள் சில:  

1 AET கல்லூரி  

2 கார்மேல் கான்வென்ட் பள்ளிக்கூடம்  

3 கார்மேலாரம் தொடருந்து நிலையம்  

4 கார்மேலாரம் இறையியல் கல்லூரி  

5 கிளாரெட் நிவாஸ், கார்மேலாரம்  

6. டெகாத்லோன் விளையாட்டுப் பொருளகம்  

7. ஐவி பூங்கா ஓய்வகம்  

8. கருணாலயம் மருத்துவமனை  

9. கிருபாநிதி கல்லூரி  

10. நிர்ஜ்ஹரி  

11. செபமாலைத் துறவியர் இல்லம்  

12. சாந்திகிரி ஆசிரமம் (திருவனந்தபுரம்), பெங்களூரு கிளை  

13. சொமாஸ்கு துறவற இல்லம், சாந்திகிரி  

14. சந்நியாசா, துறவு வாழ்க்கை நிறுவனம்
**மெல்வின் ஜோன்ஸ்** (சனவரி 13, 1879 – சூன் 1, 1961) என்பவர் பன்னாட்டு அரிமாசங்கங்களின் நிறுவனராவார்

வாழ்க்கையும்,கல்வியும்
----------------------

இவர் ஐக்கிய அமெரிக்காவின் அரிசோனா மாகாணத்தில் சிலா ஆற்றின் கரையில் இருந்த இராணுவ முகாமில் பிறந்தார். இவரது தாயார் பெயர் லிடியா தந்தை கால்வின் ஜோன் அமெரிக்க இராணுவத்தில் கேப்டனாக இருந்தார். அப்போது அமெரிக்க இராணுவத்துக்கும் சையு அப்பாக் இந்தியர்களுக்கும் இடையில் போர் நடந்துகொண்டிருந்தது. ஏழு ஆண்டுகள் போருக்குப்பின் இவரின் தந்தை செயிண்ட் லூயிசுக்கு மாற்றப்பட்டார். அங்கே மெல்வினின் பள்ளிப்படிப்பு தொடர்ந்தது. இவரது கல்லூரிjfபடிப்பை யூனியன் வணிகக் கல்லூரியிலும், இல்லினாய்ஸ் மாகாணத்தின் செடாக் கல்லூரியில் சட்டப்படிப்பையும் பயின்றார்.

வாழ்க்கைத் துணை
---------------

இவர் ரோசா அமெண்டா என்ற பெண்ணைக் காதலித்து 1909இல் மணந்தார்.

தொழில்
------

படிப்பை முடித்தபின் 1904இல் சிகாகோவில் இருந்த ஜான்சன் ஹிக்கின்ஸ் காப்பீட்டு முகமையில் விற்பனையாளர் பணியில் சேர்ந்தார். தொழிலில் ஏற்பட்ட அணுபவத்தைக் கொண்டு இவரே சொந்தமாக ஒரு காப்பீட்டு முகமை நிறுவனத்தைத் துவக்கி சிகாகோ நகரின் வெற்றிகரமான தொழிலதிபரானார்.

வணிக வட்டம்
-----------

அக்காலகட்டத்தில் சிகாகோ நகரின் வணிக வட்டம் என்ற அமைப்பு இயங்கிவந்தது. வணிக வளர்ச்சிக்காக, கருத்து பரிமாற்றம் செய்ய இவ்வமைப்பு ஒவ்வொரு வாரமும் கூடிவந்தது. இச்சங்கத்தில் உறுப்பினரான மெல்வின் தனது திறமையால் 1915இல் அச்சங்கத்தின் செயலாளர் ஆனார். இவரது பேச்சாற்றலாலும், திட்டங்களாலும் அனைவரையும் கவர்ந்தார். 1916இல் வணிக வட்டத்தின் இயக்குநர் கூட்டத்தில் சங்கம் தன் குறுகிய வட்டத்தில் இருந்து சமுதாயத்திற்கும், ஏழ்மையில் துன்பப்படும் மக்களுக்கும் தொண்டாற்றவேண்டும் என்ற மனப்பான்மையை வளர்த்துக்கொள்வதன் அவசியத்தை எடுத்துக்கூறி அனைவரையும் இணங்க வைத்தார்.

அரிமா சங்கம்
------------

இதுபோன்ற வணிக வட்டங்கள் பல அக்காலத்தில் நாடு முழுவதும் இயங்கிவந்தன. இச்சங்கங்களைத் தொடர்பு கொண்டு அனைத்துச் சங்கப் பிரதிநிதிகளையும் 1917ஆம் ஆண்டு ஒருங்கிணைக்கும் நோக்கத்துடன் கூட்டினார். இச்சங்கங்களை ஒருங்கிணைத்து லயன்ஸ் கிளப் என்ற பெயரில் இயங்குவதென அனைவரையும் ஒருமனதாக ஏற்றுக்கொள்ள வைத்தார். அவரையே அதன் செயலாளராகத் தேர்ந்தெடுத்தனர். இச்சங்கத்தின் சட்டதிட்டங்கள், கொள்கைகள், கோட்பாடுகள் சீர்செய்யப்பட்டு 1920ஆம் ஆண்டு கனடாவில் உள்ள லின்ஸ்டாரில் ஒரு கிளை துவக்கப்பட்டது இதன்பின் அரிமாசங்கம் ஒரு பன்னாட்டு இயக்கமானது. இதன் பின்னர் அரிமாசங்கம் மிக வேகமாக வளர்ந்தது.

தனது காப்பீட்டுத் தொழிலை 1926இல் விட்டுவிட்டு அரிமாசங்கத்தின் முழுநேரபணியாளராகப் பொறுப்பேற்றார். இச்சங்கத்தின் வளர்ச்சி 1950இல் 4,00,000 உறுப்பினர்களை எட்டியபோது சர்வதேச அரிமாசங்கங்களின் ஆயுட்கால பொதுச்செயலாளர் என்ற பொறுப்பினை ஆட்சிக்குழு இவருக்கு வழங்கியது. பின்னர் இவரின் பதவி "நிறுவனர் மற்றும் பொதுச்செயலாளர்" எனப் பெயர் மாற்றப்பட்டது.

மேற்கோள்
--------

1. ↑  "Melvin Jones was also a Freemason". 2018-01-06 அன்று மூலம் பரணிடப்பட்டது. 2015-04-25 அன்று பார்க்கப்பட்டது.
2. ↑  "Melvin Jones and Fort Thomas". 2007-09-18 அன்று மூலம் பரணிடப்பட்டது. 2007-09-18 அன்று பார்க்கப்பட்டது.
3. ↑  "Melvin Jones biography". The Points of Light Foundation. 2007-06-07 அன்று பார்க்கப்பட்டது.

| Persondata |
| --- |
| Name | Jones, Melvin |
| Alternative names |  |
| Short description | American businessman |
| Date of birth | January 13, 1879 |
| Place of birth |  |
| Date of death | June 1, 1961 |
| Place of death |  |
**ஆச்சார்ய தீர்த்தபுரா நஞ்சுண்டயா சிறீகாந்தையா ( Aacharya Tirthapura Nanjundaiah Shrikantaiah)** (1906 நவம்பர் 26 - 1966 செப்டம்பர் 7), தி நாம் சிறீ என்றும் அழைக்கப்படும் இவர் கன்னடம் இலக்கிய கவிஞரும், மொழியியலாளரும், மற்றும் ஆசிரியரும் ஆவார். 

1952ஆம் ஆண்டில் இந்திய அரசியலமைப்பின் கன்னட பதிப்பைத் தயாரித்து வெளியிடுவதில் சிறீகாந்தையா முக்கிய பங்கு வகித்தார்.  இந்தியக் குடியரசுத் தலைவருக்கு சமசுகிருதத்தில் சமமான 'இராஷ்டிரபதி' என்ற வார்த்தையை பரிந்துரைத்த பெருமையும் இவருக்கு உண்டு. இந்திய அரசியலமைப்பு அமைப்பின் உறுப்பினராக, இந்திய குடியரசின் குடியரசுத் தலைவருக்கு சமமான சொல் குறித்த கலந்துரையாடல் நடந்தபோது, இவர்தான் 'இராஷ்டிரபதி' என்ற பெயரை பரிந்துரைத்தார். இந்த சொல் ஒருமனதாக ஏற்றுக்கொள்ளப்பட்டது, அது இன்னும் பயன்பாட்டில் உள்ளது.

ஆரம்ப கால வாழ்க்கை
------------------

டி. என். சிறீகாந்தையா 1906 நவம்பர் 26 அன்று தும்கூர் மாவட்டம் தீர்த்தபுராவில் நஞ்சுண்டையா மற்றும் பாகீரதம்மா ஆகியோருக்குப் பிறந்தார். இவரது குடும்பம் அகலவாடி மன்னர்களின் சந்ததியினர் ஆவர். 1926இல் இளங்கலை மற்றும் 1929 இல் ஆங்கிலத்தில் முதுகலைப் பட்டம் பெற்றார். அந்த ஆண்டின் பிற்பகுதியில் மைசூர் பல்கலைக்கழகத்தில் கன்னட மொழியில் முதுகலைப் பட்டம் பெற்றார்.

படைப்புகள்
----------

இவரது மிகவும் பிரபலமான படைப்பு 'பாரதிய காவ்யா மீமாம்சே' என்பது இந்திய கவிதைகளைப் பற்றியதாகும். இந்த படைப்பு 11ஆம் நூற்றாண்டு அலங்கரா கவிதைக்கும் உரைநடை மற்றும் கவிதை வடிவங்களில் இந்தியாவுக்கும் இடையிலான உறவின் முழுமையான பகுப்பாய்வாகும். தி நாம் சிறீயின் புத்தகம் காவியலங்கராவின் பாரம்பரியம் மற்றும் அதனுடன் தொடர்புடைய கபாரம்பரிய நூல்களை ஆராய்கிறது. மேலும் இராச-த்வனி கொள்கைகள் கவிதை பல்வேறு நீரோடைகளை ஒப்பிடுவதில் ஒரு ஒருங்கிணைந்த பகுதியாகும் என்று வலியுறுத்துகிறது. 

'ஒலூமி' என்ற இவரது கவிதைப் படைப்பு கன்னட மொழியில் முதன்முதலில் இயற்றப்பட்ட காதல் குறித்த கவிதைகளின் தொகுப்பாகும்.

பிற்கால வாழ்வு
--------------

கர்நாடக பல்கலைக்கழகம் மற்றும் மைசூர் பல்கலைக்கழகம் உள்ளிட்ட அரசு அலுவலகங்கள் மற்றும் கல்வி நிறுவனங்களில் பணியாற்றினார். இவர் 1952இல் அரசுப் பணியில் இருந்து ஓய்வு பெற்றார். அமெரிக்காவில் மொழியியல் குறித்த மேம்பட்ட ஆய்வுகளைத் தொடர 1955ஆம் ஆண்டில் ராக்ஃபெல்லரின் உதவித்தொகையைப் பெற்றார். 1966இல் கொல்கத்தாவில் திடீரென மாரடைப்பால் இறக்கும் வரை இவர் கன்னட பேராசிரியராக தொடர்ந்து பணியாற்றினார்.

நினைவு
------

கன்னடத் திணைக்களமும், தி நாம் சிறீ பிறப்பு நூற்றாண்டு குழுவும் இவரது பிறந்த நூற்றாண்டு விழாவை நினைவுகூரும் வகையில் 2006ஆம் ஆண்டில் சிறீகாந்தையாவின் வாழ்க்கையை ஆண்டு முழுவதும் கொண்டாடின. மைசூரில் உள்ள மத்திய இந்திய மொழி நிறுவனம், புனேவில் உள்ள டெக்கான் முதுகலைக் கல்லூரி, தில்லியில் உள்ள மத்திய சாகித்ய அகாதமி உள்ளிட்ட பல கல்வி நிறுவனங்களுடன் இது ஒருங்கிணைக்கப்பட்டது.

மேலும் காண்க
------------

* கன்னட மொழி
* கன்னட இலக்கியம்
* கன்னட கவிதை

குறிப்புகள்
-----------

1. ↑  New Kannada version of Constitution released பரணிடப்பட்டது 2009-07-07 at the வந்தவழி இயந்திரம் The Hindu - 28 March 2002
2. 1 2 3  A scholar unmatched Deccan Herald - 23 May 2006
3. ↑  Birth centenary of Ti. Nam. Sri. to be observed for a year பரணிடப்பட்டது 2007-06-11 at the வந்தவழி இயந்திரம் The Hindu - 27 November 2005
கார்பாக்சிலெட்டு அயனி
அக்ரைலேட்டு அயனி
**கார்பாக்சிலேட்டு** *(Carboxylate)* என்பது கார்பாக்சிலிக் அமிலத்தின் ஒரு உப்பு அல்லது எசுத்தர் ஆகும். கார்பாக்சிலேட்டு உப்புகள் M(RCOO)n,என்ற பொதுவாய்ப்பாட்டைக் கொண்டுள்ளன. இங்குள்ள M தனிமத்தையும் n 1, 2,...என எண்களையும் குறிக்கின்றன. இதேபோல கார்பனேட்டு எசுத்தர்கள் RCOOR′ என்ற பொதுவாய்ப்பாட்டைக் கொண்டுள்ளன. இங்குள்ள R மற்றும் R’ என்பவை கரிமக் குழுக்களாகும். R′ ≠ H. என்பதை கவனத்தில் கொள்ள வேண்டும். கார்பாக்சிலெட்டு அயனியானது கார்பாக்சிலிக் அமிலத்தின் (RCOO−.) இணை காரமாகும். இது எதிர்மின் சுமையைப் பெற்றிருக்கும் ஓர் அயனியாகும்.

கார்பாக்சிலேட்டு அயனியின் ஒத்திசைவு நிலைப்புத்தன்மை
---------------------------------------------------

கார்பாக்சிலிக் அமிலங்கள் ஆல்ககால்களைக் காட்டிலும் விரைவாக பிரிகையடைகின்றன. இப்பிரிகையின் போது கார்பாக்சிலேட்டு எதிர்மின் அயனியாகவும் நேர்மின்சுமை கொண்ட ஐதரசன் அயனியாகவும் பிரிகையடைகிறது. பொதுவாக இப்பிரிகை விளைபொருட்களை ஆல்காக்சைடுகள் மற்றும் புரோட்டான்கள் என்பர்.ஏனெனில் கார்பாக்சிலேட்டு அயனி ஒத்திசைவு மூலமாக நிலைப்புத்தன்மையடைகிறது. கார்பாக்சில் குழுவின் புரோட்டான் நீக்கத்திற்கு பின்னர் விடப்படும் எதிர்மின் சுமை இரண்டு எதிர் மின்னூட்ட ஆக்சிசன் அணுக்களுக்கு இடையில் இருக்கும் ஒத்திசைவுக் கட்டமைப்பில் பரவலாக்கப்படுகிறது. 

Equivalence of the resonance forms the delocalised form of a general carboxylate anion
இரண்டு ஆக்சிசன் அணுக்களும் குறைவான வலிமையுள்ள எதிர்மின் சுமையைப் பெற்றுள்ளன என்பதே எலக்ட்ரான் திரள் பரவலாக்கப்படுகிறது என்பதன் பொருள் ஆகும். இதனால் நேர்மின் சுமை கொண்ட புரோட்டானும் குறைவாகவே கார்பாக்சிலேட்டு குழுவை நோக்கி ஈர்க்கப்படுகின்றன. எனவே கார்பாக்சிலெட்டு அயனி அதிக நிலைப்புத் தன்மையுடன் காணப்படுகிறது.மாறாக ஒரு ஆல்காக்சைடு ஒருமுறை உருவானவுடன் ஆக்சிசன் அணுவில் அதிக எதிர்மின் சுமையைப் பெற்றிருக்கும். இதனால் புரோட்டான் விடுபடுவது கடினமாகிறது. எனவேதான் கார்பாக்சிலிக் அமிலங்கள் ஆல்ககால்களைக் காட்டிலும் குறைவான கார காடித்தன்மை எண் (pH) மதிப்பைக் கொண்டுள்ளன. கரைசலில் அதிக எண்ணிக்கையில் புரோட்டான்களைப் பெற்றும் pH மதிப்பு குறைவாகவும் பெற்றுள்ளன

உதாரணங்கள்
----------

* பார்மேட்டு அயனி, HCOO−
* அசிட்டேட்டு அயனி, CH3COO−
* லாக்டேட்டு ion, CH3CH(OH)COO−
* ஆக்சலேட்டு அயனி, (COO)2−  
2
* சிட்ரேட்டு அயனி, C  
3H  
5O(COO)3−  
3.

மேற்கோள்கள்
-----------

1. ↑  Fox, Marye Anne; Whitesell, James K. (1997). *Organic Chemistry* (2nd ). Sudbury, MA: Jones and Bartlett Publishers. பன்னாட்டுத் தரப்புத்தக எண்:0-7637-0178-5. .
இலாமியின் தேற்றம்
நிலையியலில், **இலாமியின் தேற்றம்** (*Lami's theorem*) என்பது ஒரே சமதளத்தில் ஒரே நேர்கோட்டில் அமையாத மூன்று விசைகள் ஒரு புள்ளியில் செயற்பட்டுச் சமநிலையில் இருப்பின், ஒவ்வொரு விசையும் மற்ற இரு விசைகளுக்கு இடைப்பட்ட கோணத்தின் சைன் மதிப்பிற்கு நேர்தகவில் இருக்கும்.

{\displaystyle {\frac {A}{\sin \alpha }}={\frac {B}{\sin \beta }}={\frac {C}{\sin \gamma }}}

நிறுவல்
-------

ஒரே தளத்தில் இருக்கும், ஒரே நேர்கோட்டில் இல்லாத விசைகள் மூன்று விசைகள் ஒரு புள்ளியில் ஒரு பொருளைச் சமநிலையில் இருக்கச்செய்வதாகக் கொள்வோம். யூக்ளிடிய திசையன் அல்லது முக்கோண விதிப்படி, கீழ்க்காணுமாறு திசையன்களை மாற்றி அமைக்கலாம்.

இப்பொழுது சைன்களின் விதிகளின் படி,

{\displaystyle {\frac {A}{\sin(\pi -\alpha )}}={\frac {B}{\sin(\pi -\beta )}}={\frac {C}{\sin(\pi -\gamma )}}}
{\displaystyle \Rightarrow {\frac {A}{\sin \alpha }}={\frac {B}{\sin \beta }}={\frac {C}{\sin \gamma }}}

மேலும் படிக்க
-------------

* R.K. Bansal (2005). "A Textbook of Engineering Mechanics". Laxmi Publications. p. 4. ISBN 9788170083054.
* I.S. Gujral (2008). "Engineering Mechanics". Firewall Media. p. 10. ISBN 9788131802953
**தி.பொ. வேதாசலம்** (1898-1971) சுயமரியாதை இயக்கத் தொண்டராகவும் கொள்கைப் பரப்புநராகவும் திராவிடர் கழகப் பொறுப்பாளர்களில் ஒருவராகவும் இருந்தவர். இவருடைய தந்தையின் பெயர் பொன்னுசாமி; இவருடைய சொந்த ஊர் திருச்சிராப்பள்ளி ஆகும். 1918 இல் சென்னையில் சட்டக் கல்லூரியில் பயிலுங்கால் நீதிக்கட்சித் தலைவர்களாக விளங்கிய டாக்டர் டி.மாதவன் நாயர், சர். பிட்டி தியாகராயச் செட்டியார் ஆகியோருடன் தொடர்பு கொண்டு நீதிக் கட்சிக் கொள்கைகளையும் நோக்கங்களையும் புரிந்து செயல்படத் தொடங்கினார். திருச்சிக்கு டாக்டர் மாதவன் நாயரை அழைத்துக் கூட்டம் நடத்தினார்.
1938 ஆம் ஆண்டில் திருச்சியில் இந்தி எதிர்ப்பு மாநாடு நடந்தது.அம் மாநாடு சிறப்புற நடைபெற முன் நின்று உழைத்தார்.பெரியார் ஈ வெ.ரா. பெரியார் திருச்சிக்கு வரும் போது வேதாசலம் இல்லத்தில் தங்குவது வழக்கமாகக் கொண்டிருந்தார்.
1949 ஆம் ஆண்டில் திராவிடர் கழகத்தில் ஏற்பட்ட விரிசலில் பெரியாரின் நிலைப்பாட்டை ஆதரித்து அவர் பக்கம் நின்று பெரியாருக்கு உறுதுணையாக இருந்து பணியாற்றினார். தமிழகத்தின் எல்லாப் பகுதிகளுக்கும் தம் சொந்தச் செலவில் பயணம் செய்து சுயமரியாதைப் பரப்புரை ஆற்றினார்.
திருச்சிப் புத்தூரில் உள்ள பெரியார் மாளிகை என்னும் இடம் இயக்கத்திற்காக வாங்க வேதாசலத்தின் முயற்சி குறிப்பிடத்தக்கது.
1955 இல் திருச்சியில் பெரியாரால் தொடங்கப்பட்ட கல்வி நிறுவனங் களுக்குத் தாளாளராக அமர்த்தப் பட்டார்.
1957 ஆம் ஆண்டில் நடந்த சட்ட எதிர்ப்புப் போரட்டத்தில் இயக்கத்தின் நலன் கருதி இவருக்கு விதி விலக்கு அளிக்கப் பட்டது.
சில வேறுபாடுகள் ஏற்பட்ட காரணத்தால் வேதாசலம் திராவிடர் கழகத்திலிருந்து நீக்கப் பட்டார். குத்தூசி குருசாமியுடன் இணைந்து 
'தமிழ்நாடு சுயமரியாதை இயக்கம்' என்னும் அமைப்பை நிறுவி கொள்கை உறுதியுடன் இறுதி வரை பாடுபட்டார்.
1971 அக்டோபர் 10 ஆம் நாளில் இவருடைய மறைவு நிகழ்ச்சியில் கலந்து கொண்டு பெரியார் இரங்கல் உரை ஆற்றினார்.

உசாத்துணை
---------

பெரியார் ஈ.வெ.ரா. சிந்தனைகள், பதிப்பாசிரியர் வே.ஆனைமுத்து
அறிமுக வேதியியலில் **தொழிற்பாட்டுத் தொடர்** (*activity series*) அல்லது **தாக்கத் தொடர்** (*reactivity series*) எனப்படுவது உலோகங்களை அவை வெவ்வேறு பதார்த்தங்களுடன் காட்டும் தாக்கங்களின் அடிப்படையில் உயர்ந்ததில் இருந்து தாழ்ந்தது வரை ஒழுங்குபடுத்தி அமைக்கும் தொடர் ஆகும். இது உலோகங்கள் நீர், வளி, ஐதான அமிலங்கள் ஆகியவற்றுடன் காட்டும் தாக்கத்தின் அடிப்படையிலும் உலோகம் மற்றொரு உலோகத்தை அதன் உப்பில் இருந்து இடம்பெயர்க்கும் தன்மையின் அடிப்படையிலும் (ஒற்றை இடப்பெயர்ச்சித் தாக்கம்) தாதுவிலிருந்து உலோகம் பிரித்தெடுக்கப்படும் முறையின் அடிப்படையிலும் பெறப்படும் தொடர் ஆகும்.

| மூலகம் | அயனி | தொழிற்பாடு | பிரித்தெடுப்பு |
| --- | --- | --- | --- |
| Cs | Cs+ | நீருடன் தாக்கம் | மின்பகுப்பு |
| Rb | Rb+ |
| K | K+ |
| Na | Na+ |
| Li | Li+ |
| Ba | Ba2+ |
| Sr | Sr2+ |
| Ca | Ca2+ |
| Mg | Mg2+ | அமிலங்களுடன் தாக்கம் |
| Al | Al3+ |
| Mn | Mn2+ | அமிலங்களுடன் தாக்கம் | காபனுடனான வெப்பத் தாழ்த்தல் |
| Zn | Zn2+ |
| Cr | Cr2+ |
| Fe | Fe2+ |
| Cd | Cd2+ |
| Co | Co2+ |
| Ni | Ni2+ |
| Sn | Sn2+ |
| Pb | Pb2+ |
| Sb | Sb3+ | ஒட்சியேற்றும் அமிலங்களுடன் தாக்கம் | வெப்பத்தினால் அல்லதுபௌதீக முறை பிரிப்பு |
| Bi | Bi3+ |
| Cu | Cu2+ |
| Hg | Hg2+ |
| Ag | Ag+ |
| Pt | Pt2+ |
| Au | Au3+ |

தொழிற்பாட்டுத் தொடரில் கீழிருந்து மேல் நோக்கிச் செல்லும்போது உலோகங்களின்:

* தாக்குதிறன் வீதம் அதிகரிக்கும்
* இலத்திரன்களை இலகுவாக இழந்து நேர் அயனிகளை ஆக்கும்
* விரைவில் துருப்பிடிக்கும் அல்லது ஒட்சைட்டுப் படலத்தை உருவாக்கும்
* அவற்றின் தாதுப்பொருளில் இருந்து வேறாக்க அதிக சக்தி அல்லது கடினமான முறை தேவைப்படும்
* உறுதிமிக்க தாழ்த்தும்கருவியாகத் தொழிற்படும்.

ஒற்றை இடப்பெயர்ச்சித் தாக்கங்கள்
--------------------------------

தொழிற்பாட்டுத் தொடரில் மேலே உள்ள உலோகம் கீழே உள்ள உலோகத்தின் உப்பிலிருந்து அதன் உலோகத்தை இடம் பெயர்க்கும்.

எ.கா:
இரும்பு, செப்பு சல்பேற்றுக் கரைசலுடன் தாக்கமுற வைக்கப்படும்போது செம்பை இடம்பெயரச் செய்து படிவிப்பதுடன் இரும்பு (II) சல்பேற்று உருவாகும்.

Fe (s) + CuSO4 (aq) → Cu (s) + FeSO4 (aq)
பொதுவாக தாக்குதிறன் குறைந்த மூலகம் இடம்பெயர்க்கப்படும். இதேபோலவே பின்வரும் தாக்கங்களும் அமையும். 

Al (s) + Fe2O3 (s) → Fe (s) + Al2O3 (s)
2 Mg (s) + TiCl4 (l) → Ti (s) + 2 MgCl2 (s)

மேற்கோள்கள்
-----------

1. ↑  France, Colin (2008), *The Reactivity Series of Metals*
2. ↑  Briggs, J. G. R. (2005), *Science in Focus, Chemistry for GCE 'O' Level*, Pearson Education, p. 172
3. ↑  Lim Eng Wah (2005), Pearson Education, p. 190 Unknown parameter `|unused_data=` ignored (உதவி); Missing or empty `|title=` (உதவி)
இலாகூரில் காற்று மாசுபாடு (Air pollution in Lahore) பாக்கித்தான் நாட்டின் பஞ்சாப் மாகாணத்தில் தொடர் பிரச்சினையாக இருந்து வருகிறது. காற்று மாசுபாட்டிற்கு பாக்கித்தான் இந்தியாவை குற்றம் சாட்டிக் கொண்டிருந்தாலும் பாக்கித்தான் குடிமக்கள் இதை ஏற்கவில்லை.

நவம்பர் 2017
------------

2017 ஆம் ஆண்டு நவம்பர் மாதத்தில் காற்று மாசுபாடு காரணமாக இலாகூருக்கான விமானங்கள் இரத்து செய்யப்பட்டன.

சனவரி 2019
----------

2019 ஆம் ஆண்டு சனவரியில் ஏற்பட்ட ஒரு புகை மூட்டம் காற்று மாசுபாட்டைக் குறைப்பதற்கான நடவடிக்கைகளைத் தூண்டியது.

ஏப்ரல் 2020
-----------

2020 ஆண்டு ஏப்ரல் மாதத்தில் பாக்கித்தானில் கோவிட்டுD-19 நெருக்கடி முடிவடைந்ததைத் தொடர்ந்து காற்று மாசுபாடு மீண்டும் வெடித்தது.

நவம்பர் 2021
------------

நவம்பர் 2021 ஆம் ஆண்டு நவம்பர் மாதத்தில் ஏற்பட்ட புகைமூட்டம், குடிமக்களுக்கு சுவாசிப்பதில் சிரமத்தை ஏற்படுத்தியுள்ளது. சளி, காய்ச்சல் ஆகியவை பொதுவான நோய்களாக மாறின. சமீபத்திய புள்ளிவிவரங்களின்படி, காற்று மாசுபாட்டின் அடிப்படையில் இலாகூர் உலகிலேயே முதலிடத்தில் உள்ளது.    இலாகூரில் உள்ள கோட் லக்பத் பகுதியில் அதிகபட்சமாக 680 காற்றுத் தரச் சுட்டெண் மதிப்பீடு பதிவாகியுள்ளது. 

இலாகூர் பெருநகர மாநகராட்சி, நீர் மற்றும் சுகாதார நிறுவனம், காவல்துறை, மாவட்ட நிர்வாகம் மற்றும் இலாகூர் மின்சார விநியோக நிறுவனம்   ஆகிய 5 சிறப்புப் படைகள் இலாகூரின் புகைமூட்டத்தை எதிர்த்துப் போராட அமைக்கப்பட்டுள்ளன.

மேற்கோள்கள்
-----------

1. ↑  Zahra-Malik, Mehreen (10 November 2017). "In Lahore, Pakistan, Smog Has Become a 'Fifth Season'". *The New York Times*. .
2. ↑  Abi-Habib, Maria (22 November 2019). "Pakistan Blames India for Its Air Pollution. Its Citizens Disagree.". *The New York Times*. .
3. ↑  "All you need to know about air pollution in New Delhi" (in en). *www.aljazeera.com*. .
4. ↑  "As Lahore chokes on winter smog, Pakistan moves to cut air pollution" (in en). *Reuters*. 7 January 2019. .
5. ↑  "Lahore Air Quality Index (AQI) and Pakistan Air Pollution | AirVisual".
6. ↑  "Pakistan: 'Find a solution,' say Lahore residents choking in smog". *www.aljazeera.com*.
7. ↑  "Hazy Lahore declared most polluted city in the world". 2 November 2021.
8. ↑  "Lahore world's most polluted city". 30 October 2021.
9. ↑  "Smog squads". 18 November 2021.
10. ↑  "Buzdar reviews anti-smog measures".
**சித்தூர் ஐயனார் கோயில்** தமிழ்நாட்டில் மதுரை மாவட்டம், சித்தூர் என்னும் ஊரில் அமைந்துள்ள செங்காருடைய ஐயனார் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஐயனார், பூரண தேவி சன்னதிகளும், விநாயகர், முருகன், நாகர், முத்துகருப்பணசாமி, ராக்கம்மாள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஐப்பசி மாதம் வளர்பிறை புதன்கிழமையில் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கணக்கீட்டில் **இலாபம்** (ஒலிப்பு (உதவி·தகவல்)) எனப்படுவது ஒரு பொருளின் அல்லது சேவையின் விலைக்கும் அப்பொருளுடன் அல்லது சேவையுடன் தொடர்புபட்ட அனைத்து கிரயங்களுக்கும் இடையிலான வித்தியாசம் ஆகும்.

வரையறை
------

பொது வழக்கில் பலதரப்பட்ட இலாப அளவீடுகள் உள்ளன. 

**மொத்த இலாபம்**  எனப்படுவது விற்பனை வருமானத்திலிருந்து விற்கப்பட்ட பொருளின் கிரயத்தை நீக்கினால் பெறபடுவதாகும். மேலும் மொத்தலாபமானது பொதுச் செலவீனங்கலான ஆராய்ச்சி அபிவிருத்தி செலவீனங்கள், விற்பனை சந்தைபடுத்தல் செலவீனங்கள், வட்டி, வரி போன்றவற்றையும் உள்ளடக்கயுள்ளது.

  

**செயற்பாட்டு இலாபம்**  செயற்பாட்டு இலாபமானது விற்பனை வருமானத்திலிருந்து அனைத்து செயற்பாட்டு செலவுகளையும் நீக்கினால் பெறபடுவதாகும். இது வட்டி வரிக்கு முன்னரான இலாபம் எனவும் கூறப்படும். 

  

**(தேறிய) வரிக்கு முன்னரான இலாபம்** செயற்பாட்டு இலாபத்திலிருந்து வட்டிச் செலவை நீக்கினால் பெறபடுவதாகும். மேலும் இது தேறிய செயற்பாட்டு இலாபம் எனவும் கூறப்படும். 

  

**தேறிய இலாபம்** தேறிய இலாபமானது வரிக்கு பின்னான இலாபதிட்கு சமனானது.

மேலும் பார்க்கவும்
------------------

* மொத்த இலாபம்
* தேறிய இலாபம்
* இலாபச் சுட்டெண்
* திரும்பல் வீதம்
* இலாப வீதம்